A Törvényszék 2016. március 16-i ítélete – The Body Shop International kontra OHIM – Spa Monopole (SPA WISDOM)
(T-201/14. sz. ügy)1
(„Közösségi védjegy – Felszólalási eljárás – A SPA WISDOM közösségi szóvédjegy bejelentése – A korábbi SPA benelux szóvédjegy – Viszonylagos kizáró okok – A korábbi védjegy megkülönböztető képességének vagy jóhírnevének tisztességtelen kihasználása – A 207/2009/EK rendelet 8. cikkének (5) bekezdéseˮ)
Az eljárás nyelve: angol
Felek
Felperes: The Body Shop International plc (Littlehampton, Egyesült Királyság) (képviselők: I. Vernimme, H. Viaene, S. Vandewynckel és D. Gillet ügyvédek)
Alperes: Belső Piaci Harmonizációs Hivatal (védjegyek és formatervezési minták) (OHIM) (képviselő: J. Crespo Carrillo meghatalmazott)
A másik fél a fellebbezési tanács előtti eljárásban, beavatkozó fél a Törvényszék előtti eljárásban: Spa Monopole, compagnie fermière de Spa SA/NV (Spa, Belgium) (képviselők: E. Cornu és E. De Gryse ügyvédek)
Az ügy tárgya
Az OHIM negyedik fellebbezési tanácsának a The Body Shop International plc és a Spa Monopole, compagnie fermière de Spa SA/NV közötti felszólalási eljárással kapcsolatban 2014. január 16-án hozott határozata (R 1516/2012-4. sz. ügy) ellen benyújtott kereset.
Az ítélet rendelkező része
A Törvényszék a keresetet elutasítja.
A The Body Shop International plc-t kötelezi a költségek viselésére.
____________
1     HL C 235., 2014.7.21.